《怀钱塘旧居》
宋代·胡仲弓

钱塘漂泊久，别后梦连宵。
忽听滩头水，犹疑江上潮。
暗尘侵竹简，夜雨洗芭蕉。
料得苏堤路，西风犯柳条。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。